11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 195 της 14/15 Ιουν. 1983 (ΦΕΚ Α΄ 75) Μεταφορά υπηρεσιών στο Υπουργείο Εθνικής Οικονομίας από το Υπουργείο Εμπορίου και από το τέως Υπουργείο Βιομηχανίας και Ενεργείας. Σύμφωνα με: 1.Τις διατάξεις: α)του άρθρ. 15 του Νόμ. 1266/1982 «Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις» (ΦΕΚ 81/τ΄Α΄/2.7.82), β)του Π.Δ. 574/82 «Ανακατανομή αρμοδιοτήτων μεταξύ Υπουργείων» (ΦΕΚ 104/τ.Α΄/30.8.82) και γ)το 153/83 Π.Δ/γμα «Ανακατανομή αρμοδιοτήτων μεταξύ των Υπουργείων Εθνικής Οικονομίας και Εμπορίου (ΦΕΚ 63/τ.Α΄/18.5.83). 2.Τη Γνωμοδότηση του Συμβουλίου της Επικρατείας αριθ. 312/83 με πρόταση των Υπουργών Προεδρίας Κυβερνήσεως, Εθνικής Οικονομίας, Εμπορίου και Ενεργείας και Φυσικών Πόρων, αποφασίζουμε: Άρθρ.1.-(Αντικαθιστά διάφορες περιπτώσεις του άρθρ. 1 Π.Δ. 577/1982, ΦΕΚ Α΄ 105, ανωτ. αριθ. 2). Άρθρ.2.-Με τις Υπηρεσίες που μεταφέρονται για πρώτη φορά, σύμφωνα με το άρθρ. 1 του παρόντος, στο Υπουργείο Εθνικής Οικονομίας μεταφέρονται και οι θέσεις και οι Υπάλληλοι και γενικά κάθε είδους προσωπικό, τακτικό ή έκτακτο, που υπηρετεί σ’ αυτές οποιαδήποτε και αν είναι η φύση της σχέσης που το συνδέει με τις μεταφερόμενες υπηρεσίες. 